Dobropilia
Dobropilia (ukr. Добропілля, rus. Доброполье) – miestas rytų Ukrainoje, Donecko srityje, 95 km į šiaurės vakarus nuo Donecko, prie Byko upės. Yra geležinkelio stotis, plentai į Kramatorską, Pokrovską, Barvinkovę. Kasamos akmens anglys. Taip pat vystoma maisto, statybinių medžiagų, pašarų pramonė. 1968–2010 m. Dobropilia turėjo troleibusų parką. Tai buvo vienas mažiausių pasaulio miestų, naudojančių troleibusus.